
מדינת ישראל
משרד החינוך 
המשנה למנהל הכללי
אגף רכש מכרזים והתקשרויות
ירושלים, ‏10 ביוני 2018 
כ"ז בסיון תשע"ח

מכרז מס' 10/5.2018 : הקמת רשימת מבצעים פדגוגיים של קורסי פיתוח מקצועי מתוקצבים המיועדים לעובדי הוראה - מכרז חוזר

הבהרה 1

סיכום תשובות לשאלות שהגיעו עד לתאריך 21.5.2018
1. כללי

1. המועד האחרון להגשת הצעות למכרז שבנדון הינו 19.6.2018 שעה 11:00.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.

6. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
7. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

8. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	הבהרה מס' 1 -סיכום תשובות

	סעיף 2.3.5-ד', 
עמוד 3
	בתשובות שפרסמתם במכרז של 2017 נכתב – "לעניין היקף השעות הנדרשות יכולות להיחשב שעות הנחיית צוותים שלא במסגרת השתלמות/קורס מתוקצב ובתנאי שמדובר על צוותים חינוכיים, שניתן להוכיח את הניסיון ואת היקפו ושמדובר בתהליכים ולא באירועים חד-פעמיים".

הבהרה – אנו מסתמכים על תשובה זו ביחס למכרז זה.
	יש לפרט בחוברת ההצעה את כל נתוני הקורסים בהתאם לקבוצה הרלוונטית.

	כתב המכרז

	2. 
	2.3.5
	4
	נראה כי אנו כעמותה לא נופלים בצורה מדויקת לאחת מהקבוצות המוצעות.

תנאי הסף הינם 2,000 שעות בשנתיים האחרונות. יש לנו 2000 שעות במספר מצטבר של שנים ובמובן זה אנו עומדים בקריטריון של הניסיון אך לא בגודל הארגון הנדרש. לעניות דעתנו אין לתת יתרון גדול מדי לגופים גדולים, ויש לאזן עם נתוני הערכה חיצוניים המעידים על איכות ההכשרה. נראה כי המכרז מבקש תנאי סף, שמתייחס רק לכמות (2000 שעות בשנתיים) ללא שכלול של איכות ההכשרה. דבר זה עשוי לפספס יוזמות חדשניות שיש לתמוך בהן, תמיכה שבלעדיהן אולי לא יצמחו להיקף גדול.
	ראו סעיף 1 ח' למסמך הבהרה זה.

	3. 
	2.3.5
	4
	האם העמותה נמנית על קבוצה ב'?
אנחנו עמותה ללא כוונות רווח. במהלך השנתיים האחרונות קוימו למעלה מ-40 קורסים הכוללים במצטבר למעלה מ-2,000 שעות קורס. הקורסים לא היו ייעודיים רק לעובדי הוראה אלא גם לאנשים ממקצועות שונים, בעלי תארים ראשונים בתחומים החינוך והטיפול ועוד. מוכר לגמול על ידי משרד החינוך, אגף בכיר לקשרי חוץ ואונסקו ובנוסף תוכנית הלימודים מוכרת ומפוקחת על ידי אגף שפ"י במשרד החינוך והם אלה אשר חותמים על תעודות הסיום.
חשוב לציין כי בעבר קוימו קורסים ייעודים לעובדי הוראה על ידינו.
	ראו סעיף 1 ח' למסמך הבהרה זה.

	4. 
	2.3.5
	4
	1. האם  העמותה נמנית על קבוצה ג'?
2. האם ניתן להיות חלק מקבוצה ג' מבלי לעמוד בעל ארבעת התנאים?
	1. ראו סעיף 1 ח' למסמך הבהרה זה.
2. המציעים חייבים לעמוד בתנאי הסף בהתאם לקבוצה אליה מתייחסת הצעתם.


	5. 
	2.3.5
	4
	אנחנו בעלי ניסיון של 24 שנים כמכון מכשיר ועם אלפי בוגרים שלמדו מקצועות שונים . המכון מומחה בתחום המוגבלות- יחד עם זאת מצאנו כי איננו עונים בצורה ישירה על קריטריוני הסף.  למרות זאת רצינו לבדוק את האפשרות מכיוון שהמכון הינו המפעיל היחידי לקורסים ייחודיים הנדרשים על ידי עובדי חינוך כמו קורסי סנוזלן ואחרים- האם ואיך ניתן להיכלל ברשימת המבצעים לקורסי הכשרה
	ראו סעיף 1 ח' למסמך הבהרה זה.

	6. 
	2.3.5 ג
	4
	מבוקש להבהיר ב'רחל ביתך הקטנה', האם רשיון מס' .... עונה להגדרת הסעיף?
	ראו סעיף 1 ח' למסמך הבהרה זה.

	7. 
	4.2.1.7
	4
	ע"פ דרישת המכרז מנהל פדגוגי וסגל פדגוגי צריכים להיות בעלי תואר M.A. אנו כציבור חרדי ע"פ הוראת גדולי ישראל מנועים לעשות תואר שני נושא זה נידון בעבר מול מר אייל רם וקיבל הסכמתו, שימסרו את הקורסים מומחים בתחומם, בעלי תואר ראשון אקוויוולנטי.
נבקש התאמה של המכרז לתואר B.A.  (אקוולנטי) כפי שבוצע במכרז 12/5.2017 (מצ"ב בתיקון שהתקבל)
	ראו סעיף 4.5.5 (ב) למכרז.

	8. 
	4.9.2
	14
	מה הקריטריונים שקובעים מי מבעלי המקצוע נחשב למומחה בתחומם? ניסיון מוכח בשטח?
	אומן שמומחיותו אינה נקבעת עפ"י דירוג אקדמי, כמו למשל סופר, ספורטאי, צייר.

	9. 
	5.3
	21
	מה היו בעבר הקריטריונים שבגינם נדחה עובד?
	אי עמידה בדרישות המקצועיות ובדרישות ההכשרה כנדרש.

	10. 
	5.16
	23
	האם חובה לקיים קורסים מקוונים ?
	לא

	11. 
	12.2
	33
	האם השכר המצוין לשעה כולל בתוכו גם שכר מרצה?
	כן

	12. 
	23.1.1
	41
	האם ניתן לצרף 3 דיסק און קי במקום 3 תקליטורים?
	ניתן לצרף דיסק און קי או תקליטור.

	13. 
	23.1.7
	42
	בסעיף ב'-  העמותה שותפה כיום למיזם. במסגרת המיזם התקיימו   1,954 שעות הדרכה למורים .
האם צריך לצרף את שמות בתי הספר בהם קיים את המיזם המוצלח הזה ?
	ראו תשובה לשאלה 1.


	נספח 2 – חוזה שימוש בפורטל ספקים

	14. 
	נספח א' – דרישות לתשתית מקומית
	47-50

עמ'

55-57
	1. האם יש לעמותה חתימה אלקטרונית לאתר 'מרכבה' לצורך תמיכות. האם זה תקף גם לצורך פורטל הספקים הממשלתי? או שצריך לעשות דיסק און קי נוסף?
2. האם צריך להכין את החתימה הדיגיטלית טרום הזכיה למכרז?
	יש לפעול בהתאם להנחיות המפורטות בנספח זה.

	15. 
	נספח 2

נספח ב'
	57
	האם צריך לחתום על נספח זה טרום הזכייה במכרז?

	לא

	נספח 3 – חוזה התקשרות

	16. 
	2.2
	59
	היכן ניתן למצוא את נספחים א-ה? והאם צריך לחתום עליהם טרום הזכיה?
	הנספחים המפורטים בחוזה המצורף, יועברו לקבלן הזוכה במכרז זה, לרבות ערבות הביצוע.

	17. 
	12
	63
	יש להוסיף בכל סעיפי המשנה של סעיף האחריות "על פי כל דין"
	סעיף זה יישאר ללא שינוי

	18. 
	17 
	67
	מה גובה הערבות הבנקאית הנדרשת? והם צריך לחתום עליה טרום קבלת האישור? היכן ניתן למצוא את נוסח הבקשה לערבות בנקאית?
	ראו תשובה לשאלה 14.
סכום הערבות נגזר מהיקף ההתקשרות

	19. 
	23.1.16 
	69
	סוכן הביטוח שינה את הסכומים בנספח הביטוח מערך דולרי לערך שיקלי. האם השינוי תקף?
	ניתן לשנות כדלקמן : לציין גבולות אחריות בש"ח וזאת כל עוד אינם פחותים משער ההמרה בש"ח עפ"י הדולר היציג

	20. 
	23.1.16 
	70
	סוכן הביטוח שינה את הנוסח בסעיף 3.ז. "פוליסות נוסח מגדל ביט 2016" במקום "פוליסות נוסח ביט 2010 או 2013". האם זה בסדר?
	מקובל, כל עוד מצוין במפורש "בכפוף לביטול חריג כוונה ו/או רשלנות רבתי בכל הפוליסות המבוטחות"

	נספח 4 – טופס הגשת הצעה

	21. 
	4
	80 
	סוד מסחרי או סוד מקצועי - במסמכים שקיבלנו אין דרישה לכל חומר פדגוגי או כזה המפרט סילבוס קורסים וכדומה. ועדיין בטופס הגשת הצעה – סעיף 4 בעמוד 80, רשום "העמודים בהצעתי העשויים לחשוף סוד מסחרי או מקצועי" האם פספסנו משהו? כי לא ברור איפה בכלל אפשר לפרט משהו בנושא כזה.
	המציע רשאי לפרט בעמוד זה כל מידע שכלול בהצעה שאינו מעוניין לחשוף.

	22. 
	7.5
	82
	מתוך ניסיון של כ-14 שנים למדנו שהדרך האפקטיבית ביותר להכשרת מחנכים היא באמצעות הדגמה אישית מלווה בהכנה, מערכים ודיאלוג לפני ואחרי. דרך זו הינה יקרה בהשוואה להשתלמויות קבוצתיות אך היא יעילה בהרבה ביכולתה לגרום למחנך לאמץ כלים ושפה. התהליך מתחיל במפגש למורים בו הם מקבלים חומר שיעזור להם לבצע צפייה לימודית בכיתה שלהם. לאחר מכן נערכת שיחת טלפון כדי להתכונן שוב ביחד לחוויית הלמידה, ולהכין למחנך את הכלים הספציפיים שהוא זקוק להם ביחס לכיתה אותה הוא מנהיג. אז אנו מדגימים את הכלים במסגרת העבודה עם התלמידים כאשר המורה נדרש למלא את השאלות במהלך הצפייה. הסדנאות לתלמידים שלנו נועדו לשם הדגמה-הכשרה מעשית אחד על אחד עם המחנך/ת. מטרת הסדנא הדגמת הכלים והטכניקות למחנכים כחלק מתהליך ההכשרה שלהם הנמשכת גם במפגשי הכשרה וליווי לאחר מכן. להוסיף שלאורך ימי הסדנה מתקיים דיאלוג מתמיד לפני תחילת הסדנה, בהפסקות, בסיום כל יום, ופעמים רבות גם לאחר תום הסדנה. תקוותנו היא ממצאי האפקטיביות יעודדו אחרים ללמד באמצעות הדגמה. השאלה – האם ניתן לכלול שעות הדגמה אלו במניין שעות הכשרת המורים?
	לא

	23. 
	7.5
	82
	האם עמותה אשר הכנסותיה 50% תרומות מ-קרנות ו 50% הכנסות עצמיות מבתי הספר, נחשבת תאגיד (קבוצה ב') או מוסד על תיכוני (קבוצה ג')?
	ראו סעיף 1 ח' למסמך הבהרה זה.

	24. 
	7.5.3
	82
	חוק הפיקוח חל על בתי ספר. אנו איננו בית ספר לכן אין ברשותנו רישיון זה.

https://www.nevo.co.il/law_html/Law01/152_036.htm
נשמח להבהרה בעניין
	ראו סעיף 1 ח' למסמך הבהרה זה.

	25. 
	נספח 7 סעיף 8 – נסיון המציע בעבודות דומות  - אשכול ב'
	עמ' 85-86

(מתוך נספח 7, 
דף 12 מתוך 17)
	1. בטבלה  שבהצעה שתוגש, יש לציין בין פרטי כל קורס, את "סמל הקורס" (טור 3 מימין.(

2. השאלה היא אם כן כיצד עלינו למלא את הטור הנ"ל עבור כל קורס (שהוא כאמור קורס נפרד ועומד בתנאי המכרז):  א. לתת לכל אחד את אותו סמל? או ב. לתת לכל אחד את אותו הסמל יחד עם סימון משנה (למשל קורס 12345/1, 12345/2 וכדומה?  או, ג. בכל דרך אחרת שתמצאו לנכון?
	סמל קורס מתאר קורס אחד בלבד הכולל את אותם נושאים, אותם תאריכים. הכוונה במכרז היא ל-20 קורסים שונים הנותנים מענה מותאם לקבוצות שונות.



	26. 
	9
	88
	האם עלינו לציין בנספח זה את כל ההשתלמויות שקיימנו אצלנו אי פעם? (מדובר על אלפים)
מדובר על רק ההשתלמויות המתוקצבות, או כל ההשתלמויות שמוכרות במשרד החינוך?
האם לחלק את הלקוחות לפי מחשבת בצלאל, עתיד, מחוז חרדי , פסגה אשדוד  והשתלמויות שלנו לא מתוקצבות?
	ראו סעיף 1 ח' למסמך הבהרה זה.

	27. 
	נספח א' מסמכים נדרשים מהמציע
	91
	למה הכוונה 'פלט עדכני של הרישום אצל רשם רשמי בישראל'? יש לנו תעודה של רישום עמותה מיום הקמתה, וניהול תקין תקף.
	"פלט עדכני" הכוונה לנסח חברה/שותפות עדכני הניתן להפקה דרך אתר האינטרנט של רשות התאגידים.

	28. 
	נספח א'  
	91
	התנאי השני מלמטה "קבוצה ב" - נראה כי הגדרת קבוצה ב' בנספח א' הנ"ל, אינה תואמת את הגדרת קבוצה ב' בסעיף אליו הוא מפנה:   בסעיף 2.3.5(ב) בדרישות הסף.
האם יש להתייחס לכך בדרך כלשהי?
	בעמוד 91 בחוברת ההצעה -  "מסמכים נדרשים מהמציע" - יש לבטל את השורה המתייחסת לקבוצה ב'.

	29. 
	נספח א'
	
	קבוצה ב' כפי שהיא מוגדרת בנספח, אינה תואמת להגדרת קבוצה ב' עפ"י המכרז, סעיף 2.3.5 ב.

	ראו תשובה לשאלה 26.

	30. 
	נספח ב'
	102-103
	אנחנו רשת מוסדות חינוך, יש בבעלותנו סמלי מוסד ואנו מתוקצבים עבורם ע"י גזברות המשרד. האם זה נחשב כהתקשרות?

	ראו סעיף 1 ח' למסמך הבהרה זה.


	31. 
	נספח ב'-1
	103
	האם הנספח חוזר  על הטבלאות שבעמוד 88 סעיף 9?
האם מדובר על אותם לקוחות?
	נספח ב' – פעילות אחרת במשרד החינוך - על גבי נספח ב' 1 עמוד 103 בחוברת ההצעה – מכרזים והתקשרויות נוספות בהם מועסק המציע במשרד החינוך, על המציע לפרט באם הוא מועסק או הועסק במכרזים נוספים והתקשרויות אחרות עם משרד החינוך.

	32. 
	הצהרה של עמותה על אי בקשת תמיכה
	92
	האם תמיכה של המוסד לביטוח לאומי בסדנאות לתלמידים בבתי ספר לנוער בסיכון, בעיקר כאלו השייכים למשרד הכלכלה (ולא משרד החינוך) – נחשבת לתמיכה של המדינה שיש להימנע ממנה? 
עד כה לא קיבלנו כסף מהמוסד לביטוח לאומי או מכל משרד אחר.
	ראו סעיף 1 ח' למסמך הבהרה זה.

	33. 
	
	
	ברצוני להגיש בקשה לדחיית המועד להגשת הצעות למכרז זה בשל המתנה למענה על שאלת הבהרה.
ככל הנראה יהיה צורך בהתארגנות לאחר קבלת המענה לשאלות ההבהרה, כאשר המועד הנקוב במכרז למתן התשובה הוא שבוע לפני מועד ההגשה.
אודה להתחשבותכם.
	על מנת להיערך לעבודה עם הגופים הזוכים בשנה"ל תשע"ט לא ניתן לדחות את מועד ההגשה.


3. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 7 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – קבוצה ב' - ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – קבוצה ג' - ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

